
CURRENDA iil. 


A NP. we. 


N. p. 7. 
y HW &8neyclicha 
SS. Papae Pii IX. de nounullis adnuc aevi nostri erroribus, nec non de 
Jubilaeo «c. 
(Conclusio ad Cur. 1l. à. c.) 

Post errorum. damnatorum Syllabum, qui in Cur. II. impressus legitur, anteponi- 
mus oculis Ven, Cleri ipsam Emeyelieam  Vigilantissimi Urbis ac Orbis Patris Pü IX. ex 
S. Dec. 1964 iractantem de quibusdam. erroribus sane. Catholica Ecclesie doctrine: adversis. et 
ipsos reprobrantem, pro sedula perlustratione et meditatione in sequentibus: 


» Venerabilibus Fratribus Patriarchis, Primatibus, Archiepiscopis. et 
Episcopis Universis Gratidin et Communionem Apostolicæ Sedis habentibus. 


PIOS PP. XE. 
Vener: Fratres Salutem et Apostolicam Benedictionem, 


Quanta cura ac pastorali vigilantia Romani Pontifices Praedecessores Nostri exse- 
quentes demandafum sibi ab ipso Christo Domino in persona Beatissimi Petri Apostolorum 
Principis officium, munusque pascendi agnos et oves nunquam intermiserint: universum Domi- 
nicum gregem sedulo enutrire verbis fidei, ac salutari doctrina imbuere, eumque ab venenatis 
pascuis arcere, omnibus quidem ac Vobis praesertim compertum, exploratumque est, Venerabiles 
Fratres. Et sane iidem Decessores Nostri auguste catholice, religionis, veritatis ac justitize 
assertores et vindices, de animarum salute inaxime solliciti nihil potius unquam habuere, quam 
sapientissimis suis Litteris, et Constitutionibus vetegere et damnare omnes hæreses et errores, 
qui. Divine Fidei nostre, catholice Ecclesip. doctriug, morum: honestati, ac sempiterne homi- 
num saluti adversi, graves frequenter excitarunt , tempestates, et christianam .civilemque rem- 
publicam miserandum in; modum. funestarunt, Quocirca iidem :Decessores Nosti Apostolica 
fortitudine. continenter oe Mat nefariis, iniquorum hominum. molitionibus, qui despumantes 
tame uam fluctus feri maris , coufusiones suas, ac: libertatem. promittentes, cum servi sint: corru- 
ptionis, fallacibus suis opinionibus, et perniciosissimis scriptis catholice religionis civilisque 
cocietatis fundamenta convellere, omnemque virtutem ac justitiam de medio tollere, omniumque 
ànimos mentesque depravare, et incautos imperitamque presertim juventutem a recta morum 

disciplina averteze,. eamque miserabiliter currümperes in erroris " laqueos indücere, ae tandem 
ab Ecclesie catholicae sinu avellere conati sünt; 

Jam vero, gt Vobis, Yenerabiles F'ratres; apprime notum est, Nos vix dum arcano 
divinae providentiae consilio nullis certe. Noswis meritis ad hanc Petri Cathedram evecti fui- 
mus, cum videremus summo animi. Nosu? dolore horribilem 'sane procellam tot pravis opinio- 
nibus excitatam, et gravissima, ac nunqnam satis lugenda damna, quae ju. christianum. populum 
ex tot erroribus redundant, pro Apostolici Nostri Ministeri officio illustria Praedecessoruu 
Nostrorum vestigia sectantes Nostram extulimus vocem, ac pluribus in vulgus editis encycli- 
cis Epistolis et Allocutionibus in Consistorio habitis, aliisque Apostolicis Litteris praecipuos 
tristissimae nostrae aetatis’ errores danmavimüs;' eximiamque Vestram 'episcepalem vigilantiam 
excitavimus, et universos catholicae Ecclesiae Nobis carissimos filios etiam atque etiam mo- 
nuimus et exhortati. sumus, ut tam dirae contagia pesus omnino horrerent et devitarent. Ac 
praesertim. Nostra prima Encyclica Epistola die 9, Novembris anno 1846 Vobis scripta, bi- 
nisque Allocutionibus, quarum altera die 9. Decembris anno 1854, altera vero 9. Junii anno 
1862 in Consistorio a Nobis habita fuii, monstrosa opinionum portenta damnavimus, quae hac 
potissimum aetate cum maximo animarum damuo, et civilis ipsius societatis detrimento domi- 
nantur, quaeque non solum catholicae. Exclesiae, ejusque: salutari. doctrinae. ac; venerandis. ju- 
ribus, verum etiam sempiternae. naturali legi a Deo in omnium | cordibus insculptae,: rectaeque 
rationi maxime adversantur, et ex quibus alii prope omnes originem habent errores. 

Etsi autem haud omiserimus potissimos hujusmodi errores saepe proscribere et re- 
probare, tamen catholicae. Ecclesiae, causa, animarumque salus Nobis divinitus commissa, atque 
ipsius humanae sóeletatis bonum omnino postulant, ut iterum pastoralem vestram sollicitudinem 
excitemus ad alins. pravas pfofligandas opiniones, quae 'ex' eisdem erroribus, veluti ex fontibus 
erumpunt. Quae. falsae: ne perversae opiniones 'eo' magis détestandae sunt, quod eo potissimum 
spectant, iut impediatur et^amoveatur salutaris illa "is, quàm catholica Ecclesia ex div ni sui 
Auctoris institutione, et. mandato: libere exercére. debet usque ad consummationem saeculi non 
minus erga "singulos homines, quam erga nationes, populos'summosque eorum Principes, utque 
de medio tollatur mutua illa inter Sacerdotium et Imperidm ' eutisifiorüin societas et conéordia, 
quae rei cum sacrae tum civili fausta semper extitit ac salutaris 1). Etenim probe nuscitis, 
Venerabiles Fratres hoe tempore non padcos reperiri, qui civili consortio impium absurdumque 
naturalismi, uti vocant, principium" applicantes audent docere, ,0pimam societatis publicae 
rationem, »civilemque progressum omnino requirere, ut humana societas constituatur et guber- 
netur, nullo habito: ad religionem respectu, ace si ea non existeret, vel saltem pullo facto ve- 
ram inter. falsasque “religiones discrimine. Atque contra sacrarum Litterarum, Ecclesiae, 
sanctorumque Patrum doctrinam, asserere non dubitant, „optimam esse conditionem societatis, 


4) Gregor. XVI, Epist, encyel. Mirari 19. Aug. 1852. TR, W A 

in-qua Imperio. non. agnoscitur officium coercendi sancitis penis *iolatores catholicae religionis, 
nisi quatenus pax publica: postulet. Ex qua omnino falsa socialis regiminis idea haud timent 
erroneam illam. fovere opinionem catholicae Ecclesiae, animarumque saluti maxime exitialem a 
rec, mem. Gregorio XVI. Praedecessore Nostro deliramentum- apellatam L), nimirum ,liber- 
tatem. couscientiae, et. cultaum esse“ proprium cujuscumque hominis jus, quod lege proclamari, 
et asservi debet in omni recte constituta societate, et jus civibus inesse ad omnimodam liber- 
tatem nulla vel ecclesiastica, vel civili auetoritate coaretandam,"Quo suos conceptus quoscumque 
sive voce, sive typis, sive alia ratione palam publiceque mamfestare, ac declarare valeant. 
Dum vero id temere affirrant, haud cogitant et considerant, quod libertatem perditionis 2) 
praedicant, et quod ,,si hu napis. persuasionibus seniper disceptare sit liberum, nunquam deesse 
poterunt, qui. veritati audeant resultare, e$; de humans sapientie loquacitate confidere, cum 
hanc. nocentissimam , vanitatem . quantum“ debeat fides et sapientia christiana vitare, ex ipsa 
Domini. Nostri. Jesu. Christi institutione cognoscat 3). 

Er quoniam ubi a civiJi'societate fuit amota religio, ae repudiata divinae revelationis 
doctrina et auctoritas, vel ipsa germana. justitiae humanique juris notio tenebris obscuratur et 
amittitur, atque in verae justitiae legitimique juris locum materialis substituitur vis, inde liquet, 
cur nonnulli certissijis sanæ: rationis principiis penitus neglectis posthabiiisque àudeant con- 
clamare, voluntatem. populi, publica, «quat. dicunt, opinione, vel alia ratione manifestatam 
constituere supremam. legem ab omni divino humanoque jure solutam, et in ordine politico 
facta, consummata, eo ipso quod eonsummata sunt, vim juris haberc. Veram ecquis non vi- 
det, planeque. sentit, hominum | societatem. religionis ac verae justitiae vinculis solutam nullum 
alind. profecto propositum- habere posse, nisi scopum comparandi, cumulandique opes, uullani- 
que. aliam in .suis aetionibus legem sequi, nisi indomitam animi cupiditatem inserviendi propriis 
voluptatibus -et commodis? Eapropter. hujusmodi homines 'acerbo sane odio: insectantur Reli- 
gilosas Familias quamvis de re christiana, civili, ae litteraria summopere meritas, et blaterant, 
easdem nullam. habere legitiiam existendi rationem, atque ita haereticorum commentis plaudunt. 
Nam, ut sapientissime rec. mem, Pius: Vi. Decessor: Noster docebat „regularium abolitio 
laedit statum publicae. professionis 'consiliorum evangelicorum, laedit vivendi rationem in Ec- ' 
clesia commendatam tanquani: Apostolicae: doctrinae“ consentaneam; laedit ipsos’ insignes Yun- 
datores, quos. super altaribus. veneramur, qui nennisi.a Deo inspirati cas constituerunt socie- 
tates.“ (4). Atque etiam. impie. prenunciant, auferendam “esse civibus et Ecclesiae facultatem 
»Qqua eleemosynas christianae. caritatis causa palam erogare valeant, ac de medio tollendam 
legem, „qua ceris aliquibus diebus opera servilia propter Dei cultum prohibentur fallacissime 
praetexentes, commeunoratam facultatem et legem optimae publicae oeconomiae principiis obsi- 
Stere. Neque contenti amovere religionem: a- publica societate, volunt religionem ipsam a pri- 

1) “Eadem Encycl. Mirari.— 2, S. Aug. Epist. 108. al. 166, — 3) S. Leo Epist. 163 al. |o 2 edit. Ball. — 
4) Epist. ad Card. De la Rochefoucault 10. Mart, 1791, 

valis etiam, arcere, , familiis... Etenim, funestiscimum “Communismi et: Sociatismi doctes at 
profilentes. errorem, asserunt. sogietatety domesticam sel familiam: totain quae existenti ra» 
tionem, a jure dumtaxat civili, mutari; praeibdequé ex lege tantum civili dimarare ac pendere 
jura. omnia, pareutum in. filios, cwm. primis. vero -jus institutionis, éducationisque cut&ndee*, 
Quibns impiis. opipionibus,: machinationibusque n id praecipue intendunt fallacissimi isti homi- 
nes, ut salutifera catholicae. Ecclesiae doctrina. ac vis a inventutis institutione et educatione 
prersus eliminetur, ac teneri flexibilesque invenum animi perniciosis quibusque erroribus, vi 
tiisque misere, 'aficiantur ac. depraventur, Siquidem omnes, qui rem tum sacram, tum publicam 
perturbare, ac rectum societatis ordinem evertere, et jura omnia divina et humana delere sunt 
conai, omnia nefaria sua consilia, studia et operam in improvidam praesertim juventutem de- 
cipiendam ac depravandam, ut supra innuimus, semper contulerunt, omnemque spem in ipsius 
juventutis. corruptela «ollocarunt.. Quocirca nunquam cessant utrumque clerum, ex quo, veluti 
certissima historiae monumenta splendide. testantur, tot magna in christianam, civilem, et litte- 
ipsum Clerum ,jutpcte vero, utilique scientise. et civilitatis. progressui inimicum ab omni juven- 
tutis instituendi. educandaeque cura et officio esse 'amovendum**. 

At vero alii instaurantes prava ac toties damnata novatorum commenta, insigni im- 
pudentia audent, Ecclesiae et hujus Apostolicae Sedis supremam auctoritatem a Christo Do- 
mino attributam civilis. auctoritatis arbitrio subjicere, et omnia ejusdem Ecclesiae et Sedis 
jura denegare circa ea, quae ad exteriorem ordinem pertinent. Namque ipsos minime pudet 
affirmare „Ecclesiæ leges non obligare in conscientia, nisi eum promulgantur a civili potestate; 
acta et decreta Romanorum Pontificum ad religionem et Ecclesiam spectantia indigere san- 
ctione et approbatione, vel minimum assensu potestatis eiviliss constitutiones Apostolicas 1), 
quibus damuatur clandestinae societates, sive in eis exigatur, sive nom exigatur juramentum de 
secreto servando, earumque asseclae et fautores ana hemate muletantur, nullam habere vim in 
illis orbis regionibus, ubi ejusmodi aggregatioues tolerantur a civili gubernio; excommunicaiio- 
nem a Concilio "Tridentino et Romanis Pontificibus latam in eos, qui jura pussessionesque 
Ecclesiae invadunt, et usurpant, niti confusione ordinis spiritualis, ordinisque civilis ac pulitici 
ad mundanum dumtaxat bonum prosequendum; Ecclesiam nihil debere decernere, quod ob- 
stringere possit fidelium conscientias in ordine ad usum rerum temporalium; Ecclesiae jus non 
compeiere violatores legum suarum poenis temporalibus coercendi; conforme esse sacrae ihe- 
ologim, jurisque publici principiis, bonorum proprietatem, quae ab Ecclesiis, a Familiis religiosis, 
aliisque locis piis. possidentur, civili gubernio asserere et vindicare. Neque erubescunt palam 
publiceque. profiteri. haereticorum effatum. et principium, ex quo tot perversae oriuntur sententie, 
atque, errores,  Dictitant enim. ,:Eoclesiasticam. potestatem; non esse jure divino” distinctam 'et 


1j Clement. Xll. „in eminenti Benedict. XIV- „Pronidus Romanorum Pij, Vik „Eeclesiam Leonis XI. „Quo 

indepedentem à potéstaie eivili, neque ejusmodi distinctionem, et itidependeiiliám servari posse, 
quin ab Ecclesiá invadantur et ü&urjéntur ésséntialià jurd ' potestátis "eivilis.* Atque silentio 
praereriré mem possumus eorüm aüdaciáns qui sanam nón sustinentes dóclrinam ' contendunt 
illis Apostolicae Sedis judiciis, et dééretis, quorum objectum ad bormuin generale Ecclesiae, 
ejusdemque jura, ac disciplinam spectare declaratur, dumurodo fidei morunque dogmata non 
atüngat, posse assensum et obedientiam detrectari absque peccato, et absque ulla catholicae 
professionis jactura. Quod quidem quantopere adversetur catholico dogmati plenae potestatis 
Romano Pontifici ab ipso Christo Domino divinitus collatae universalem pascendi, regendi, et 
gubernandi Ecclesiam, nemo est qui non clare aperteque videat et intelligat. 

In tanta igitur depravatarum opinionum perversitate, Nos Apostolici Nostri officii 
probe memores, ac de sanctissima nostra religione, de sana doctrina, et animarum salute 
Nobis divinitus commissa, ac de ipsius humanæ societatis bono maxime solliciti, Apostolicam 
Nostram vocem iterum extollere existimavimus. Itaque omnes et singulas pravas opiniones ac 
doctrinas singillatim hisce Litteris commemoratas auctoritate Nostra Apostolica reprobamus, 
proscribimus atquc damnamus, easque ab omnibus catholicae Ecclesiae filiis veluti reprobatas, 
proscriptas atque damnatas omnino haberi volumus et mandamus. 

Ac praeter ea, optime scitis, Venerabiles Fratres, hisce temporibus omnis veritatis 
Justitiaeque osores, et acerrimos nostrae religionis hostes per pestiferos libros, libellos, et 
ephemerides toto terrarum orbe dispersas populis illudentes, ac malitiose mentientes alias impias 
quasque disseminare doctrinas. Néque ignoratis, liac etiam nostra aetate, nonnullos reperiri, 
qui satanae spiritu permoti, et incitati eo impietatis devenerunt, ut Dominatorem Dominum 
Nostrum Jesum Christum negare, ejusque Divinitatem scelerata procacitate oppugnare non 
paveant. Hic vero haud possumus, quin maximis meritisque laudibus Vos efferamus, Venera- 
biles Fratres, qui episcopalem vestram vocem contra tantam impiétatem omni zelo attollere 
minime omisistis. 

Itaque hisce Nostris Litteris Vos iterum amantissime alloquimur, qui in solicitudinis 
Nostrae partem vocati summo Nobis inter maximas Nostras acerbitates solatio, letitiae, et 
consolationi estis propter egregiam, qua praestatis religionem, pietatem, ac propter mirum 
illum amorem, fidem, et observantiam, qua Nobis et huie Apostolicae Sedi concordissimis a- 
nimis obstricti gravissimum episcopale vestrum ministerium strenue ac sedulo implere conten- 
ditis. Etenim ab eximio vestro pastorali zelo expectamus, ut assumentes gladium spiritus, 
quod est verbum Dei, et confortati in gratia Domini Nostri Jesu Christi velitis ingeminatis 
Studiis quotidie magis prospicere, ut fideles curae vestrae concrediti „abstineant ab herbis 
noxiis, quas Jesus Cliristus nón colit; quia non sunt plantatio Patris* (1) Atque eisdem fi- 
delibus inculcàre nunquam 'desinife, omnem veram félicitatem in homines ex augusta nostra 
religione, ejusque doctrina et exercitio redundare, ac beatum esse populum, cujus Dominus 


————- 


1) 'S, Ignatius M. ad Philadélph. 5. : 

Deus ejus 1) Docete ;,,vatholicae Fidei fundamento regna subsistere. 2) et nihil. tam mortife- 
rum, tam. praeceps ad casum, tam, expositum ad. omnia pericula, si hoe. solum nohis putantes 


hil, queraimnus, id est, auctoris nostri, obliti, ejus. potentiam,, ut, nus ostendamus liberos, abjure- 
mus 23), Atque, etam, ne: omittatis docere regiam potestatem. non ad. solum myndi segimen, 
sed auaxime, ad. Ecçlesiæ presidium. esse collatam. 4). et nibil esse, quod, civitatum. Principibus 
et Regibus majori | fructui, gloriaeque, esse | possit, quam, si, nt sapientissimus -fortissiibusque 
alter, Przdecessor, Noster. S. Felix Zenoni Imperatori. perscribebat, Ecclesiam catholicam ....; 
sinant uti legibus suis, uec, libertati ejus quemquam „permittant obsistere... Certum est enim, 
hoc rebus suis esse salutare, ut, eum de causis Dei agatur, juxta ipsius. constitutum regiam 
voluntatem. Sacerdotibus Christi studeant subdere, nou przferre*, 5) 

Sed si semper, Venerabiles Fratres; nunc. potissimum in tantis Beclesiæ, civilisque 
societatis calamitatibus, in tanta adversariorum contra rem caíholicam, et hane Apostolicam 
Sedem conspiratione tantaque errorum congerie, necesse omuino. est, ut. adeamus cum fiducia 
ad thronum gratiz, ut misericordiam consequamur et gratiam. inveniamus in auxilio opportuno; 
Quocirca omnium fidelium pietatem | excitare existimavimus, ut una. Nobiscum. Vobisque .cle- 
mentissimum . Juminum et misericordiarum : Patrem .ferventissimis humillimisque precibus sine 
intermissione orent, et obsecrent, et in plenitudine fidei semper confugiant ad Dominum No- 
strum Jesum Christum, qui redemit nos Deo. in sanguine. suo, Ejusque dulcissimum Cor fla- 
grantissiuee erga pos caritatis victimam enixe jugiterque exorent, ut amoris sui vinculis omnia 
ad seipsum trahat, utque. omnes homines. sanctissimo suo amore inflammati secundum. Cor 
Ejus ambulent digne Deo per omnia placentes, in omni bono opere fructificantes. Cum autem 
sine. dubio gratioxes, sint; Deo. hominum preces, si animis ab omni lahe puris. ad ipsum acce- 
dant, iccirco, caelestes , Ecclesiae thesauros. dispensationi Nostrae commissos Christifidelibus 
Apostolica liberalitate reserare censuimus, ut iidem fideles ad veram pietatem vehementius in- 
censi, ac, per; Poenitentiae Sacramentum a peccatorum maculis expiati fidentius. suas preces 
ad Deum, effundaut, ejusque misericordiam ,et gratiam. consequantur. 

Hisce, igitur, Litteris auctoritate, Nostra , Apostolica omnibus et singulis utriusque se- 
xus catholici orbis fidelibus, Plenariam | Indulgentiam ad instar Jubilaei concedimus intra 
unius tantum, mensis, spatium usque. ad- totum. futurum annum 865 et non ultra, ac Vo- 
bis, Venerabiles: Fratres, aliisque . legitimis. locorum. Ordinariis,- statuendum, eodem. prorsus 
modo et ferma, qua ab initio supremi Nostri. Pontificatus concessimus per Apostolicas Nostras 
Litteras in forma Brevis, die 20 mensis, Novembris auno 1819 datas, et ad universum epis- 
copalem ; vestrum j Ordinem. missas, quarum initium „Arcano Divine. Providentie consilio, et 
cum omnibus eisdem facultatibus, qui per ipsas Litteras a Nobis date fuerunt, Volumus ta- 

men, ut ea omnia serventur, qui in commemoratis Litteris prescripta sunt, et ea excipiantur, 
que excepta esse declaravimus. -Atque id concedimus, non obstantibus in contrarium facienti- 
bus quibuscumque, etiam speciali et individua mentione, ac derogatione dignis. Ut autem 
omnis. dubitatio. et difticáltds amoveatur, earumdem Litterarum exemplar 1) ad Vos perferri 
jussimus. 

»Rogemus, Venerabiles: Fratres, de: intimo corde et de tota mente misericordiam 
Dei, quia et ipse addidit diceus: misericordiam autem meam non dispergam ab eis. Petamus 
et accipiemus, et si accipiendi mora et tarditas fuerit, quoniam graviter. offendimus, pulsemus, 
quia et pulsanti aperietur, si modo pulseni ostium preces, gemitus, et laerims nostre, quibus 
insistere et immorari oportet, et si sit unanimis oratio... unusquisque oret Deum "non pro se 
tantum, sed pro omnibus fratribus; sicut- Dominus orare nos docuit^ 2). Quo vero facilius 
Deus Nostris, Vestrisque, et omnium fidelium precibus, votisque annuat, cum omni fiducia de- 
preeatricem. apud Eum adhibeamus Immaculatam sanctissimamque Deiparam Virginem Ma- 
riam, que cunctas liereses interemit in universo mundo, queque omnium nostrum amantissima 
Mater „tota: suavis est... ae plena misericordim,... omnibus sese exorabilem, omnibus clemen- 
tissimam ;praebet, omnium. necessitates amplissimo: quodam miseratur aflectu* 3) atque utpote 
Regina adstans a dextris Unigeniti Filii Sui Domini Nostri Jesu Christi in vestitu deaurato: 
cireumamicta varietate nihil est, quod ab Eo impetrare non valeat. Suffragia quoque petamus 
Beatissimi. Petri Apostolorum Principis, et Coapostóli ejus Pauli, omniumque: Sanctorum Oæ- 
litum, qui facti jam amici Dei pervenerunt ad celestia regna, et coronati possident palmam, 
ac de sua immortalitate securi, de nostra sunt. salute solliciti. 

Denique cælestium omuium donorum copiam Vobis a Deo ex animo adprecantes 
singularis Nostre in Vos caritatis- pignus Apostolicam“ Benedictionem ex inimo corde pro- 
fectam Vobis ipsis, Venerabiles. Fratres, cunctisque Clericis, Laicisque fidelibus curz vestre 
commissis peramanter impertimus. 

Datum Rome apud. S. Petrum die VHE. Decembris anuo 1864, decimo a Dogma- 
tica Definitione Immaeulate Couceptionis Deiparae Virginis Mariæ. 

Pontificatus Nostri Anno Decimonono. PiUS PP. IX.* 


"Accepistis igitur Fratres in Christo Dilecti! e manibus Nostris tam in Syllabo quam 
i» Eneycliea Conspeċtum illorum errorum a Sede Romana veprobatorum, qui e confusione 
idearum. babilonica in uniwersum orbem dimanasse leguntur. Vestrum omnes, qui arduum. stu- 
diorum sacre Theologie curriculum in sudore et cum progressu emensi estis, rationum momenta 
Qro damnatione illorum errorum. mecessaria in promptu habebitis, quibus novatores, qui Vos 
aggrederentur, aut portenta sua profiterentur, ad saniora reducere valebitis. Roma locuta est... 


1) nue exemplar serius recudetur.—2) S. Cyprian Epist. 11.—3) E pum) Serm. de duodecim prerogativis 
. M, V ex verbis Apocalyp. — mA 

»humiliate ergo omaes capita vestra!“ ef gralias rependamus Providentie divine, quód. populus 
noster ejusmodi erroribus. peregrinus, non indigeat reflexione desupery eo: minus -refutatiowe. 

Attamen monita. ad Vos, qui constihità estis Custodes Israel, dirigin S. Pauli I. 
Cor. XIII. 14. ,Vigilate, state in fide, viriliter agite et confortamiui: Qinmia. vestra in charitate 
fiant.“ Induamur ergo (II. ad Cor. X. 4) „arma militie nostre, potentia Deo ad destructionem 
muuitionum... consilia destruentes et omnem àaltitadinem extolleniem se adversus scientiam Dei 
et in captivitatem redigentes omnem intellectum in obsequium Christi et in promptu liábeutes 
ulcisci omnem inobedientiam, cum impleta fuerit vestra obedientia; 

Hunc in modum dimicantes; exhibebitis Vos morigeros Ecclesie Catholice filios ac 
sirenuos Christi milites.. contra spiritus tenebrarum, et mendaciorum omnis generis; qui filios 
mundi sub thessera libertatis, culturae, civilisétionis, progressus... lumen fidei, do- 
num libertatis filiorum Dei, pacem. regni Christi e metlio tollere, nec now deceptos in abyssum 
tenebrarum, servitutis et aride spei novi paganismé praecipites agere non cessant; Fortes animo 
simus, quando propriis oculis cernimus impleri continuo prophetiam in Psalmo II. contentam et 
a nobis ferme quotidie in memoriam. revocatam, tenoris: „Quare fremuerunt gentes ét populi 
meditati suut inania?“ Deest enim ipsis timor Domini, quia initium sapientie est timor 
Domini.“ Ps. CX. 10. quia carent fide in benedictionem divinam ad condendwm: firmum, con- 
sereandwmnque prosperum kegnum civile, cujus necessitas exprimitur hisce sacris eloquiis „Nisi 
Dominus custodierit civitatem, frustra vigilat, qui custodit eam.“ Ps. 226 aut: „Sine me ni- 
hil: potestis. facere.“ XV. 5. 

Preterea „astiterunt reges terree et principes convenerunt ir unum: ádversus Po- 
minum et adversus. Christum ejus“ dicentes ,dirumpamus vincula eorum“ (Domini et Christi) 
„et projiciamus a nobis jugum ipsorum.“ Ast „qui habitat in colis, irridebit eos: et Dominus 
subsauuabit eos. "l'une loquetur ad eos in ira sua, et in furore suo conturbabit éus... beati 
omnes, qui confidunt in eo.* 

Inter cunctas has procellas: et turbines, quibus navis Petri: et Ecclesie continuo in 
omnes partes jactatur, fortiter uliro iconfidamus promissioni Magistri Nostri: Et portae inferi 
non praevalebunt adversus eam.. Math. XVI. 18. ct non desperantes clamemus åd Salvatorem: 
Domine salva nos! impera ventis, ut sedaretur mare. Extolamus manus ad Patrem luminum et 
misericordiarum, ut pulsa tenebrarum, nocte, omnes in luce fidei ambulemus, 1 

De Jubileo, cujus gratia Nobis ad mensem. integrum. elargitur et n; Majo vel Junio 
d. C. in Diecesi hujate celebrabitur, praulo post Ordinatio adequata subsequetur. 


M. E Praesidio: Episcopali 
Jesephus Mojsius, Tarnoviae die 9. Feb, 1$65. 


Episcopus Tarnoviensis. JOANNES FIGWER, Caricéllaciüs. 

